ค่าบาทอ่อนสุดรอบ 4 เดือน
ต่างชาติทิ้งหุ้น กดค่าเงินบาทอ่อนสุดในรอบ 4 เดือน แตะ 30.91/93 บาทต่อเหรียญสหรัฐ คาดพรุ่งนี้อยู่ที่ 30.91-31.00 บาท
24 ม.ค. 2554

ต่างชาติทิ้งหุ้น กดค่าเงินบาทอ่อนสุดในรอบ 4 เดือน แตะ 30.91/93 บาทต่อเหรียญสหรัฐ คาดพรุ่งนี้อยู่ที่ 30.91-31.00 บาท
นักบริหารเงินจากธนาคารกรุงเทพ กล่าวถึงการเคลื่อนไหวค่าเงินบาทในวันนี้ (24 ม.ค.) ว่า ปิดตลาดที่ระดับ30.91/30.93 บาท/เหรียญสหรัฐ ซึ่งถือเป็นระดับอ่อนค่าสุดของวัน ขณะที่ค่าเงินบาทแข็งค่าสุดที่ระดับ 30.66/30.68 บาท/เหรียญสหรัฐ 
ส่วนแนวโน้มค่าเงินบาทในวันที่25 ม.ค.นี้ มีโอกาสที่จะอ่อนค่าต่อเนื่อง หลังต่างชาติยังคงขายหุ้นไทย และยังมีเม็ดเงินไหลออกต่อเนื่อง คาดกรอบการเคลื่อนไหวอยู่ที่ 30.90-31.00 บาท/เหรียญสหรัฐ โดยให้ติดตามปัจจัยการเมืองภายในประเทศหลังประกาศชุมนุมหลายกลุ่ม ส่วนกรอบความคลื่อนไหวในสัปดาห์นี้คาดว่าจะอยู่ในกรอบ 30.80-31.10 บาทต่อเหรียญสหรัฐ
นักบริหารเงิน กล่าวว่าค่าเงินบาทปิดตลาดที่30.90-30.95 บาทต่อเหรียญสหรัฐ ถือว่า อ่อนค่าสุดในรอบ 4 เดือน โดยแรงซื้อเงินเหรียญสหรัฐมีเข้ามาจากผู้นำเข้าที่ตื่นตระหนกว่าเงินบาทจะอ่อนค่าลงไปอีก จนต้องเร่งเข้ามาทำธุรกรรมในวานนี้(23ม.ค.)
อย่างไรก็ตาม หากเทียบกับค่าเงินภูมิภาคแล้วเงินบาทถือว่าอ่อนค่าลงต่อนข้างแรงเมื่อเทียบสกุลอื่น